เหมือนเราเคยรักกัน เรื่องราวรักแท้ที่โชคชะตาเล่นตลกให้เขาและเธอต้องพลัดพราก
จากกระแสตอบรับที่ดีเยี่ยม กับคอนเทนต์ละครที่มีความหลากหลาย จนแฟนๆ ติดกันไปทั่วบ้านทั่วเมือง ล่าสุด ช่องวัน31 ขอเอาใจคอละครให้จุใจไปกับความสนุกครบรส กับละครช่วงเวลาใหม่แกะกล่อง ทุกวันพุธ - พฤหัสบดี เวลา 21.30 น. ประเดิมด้วยละครรักโรแมนติกอบอุ่นหัวใจแห่งปี 2020 เหมือนเราเคยรักกัน ที่จะชวนแฟนๆ ดื่มด่ำไปกับเรื่องราวปาฏิหาริย์รักแท้ ที่โชคชะตาเล่นตลกให้เขาและเธอต้องพลัดพรากโดยได้พระเอกเบอร์หนึ่งของช่องวัน31 ป้อง-ณวัฒน์ กุลรัตนรักษ์ ที่โคจรมาพบกับนางเอก เอสเธอร์ สุปรีย์ลีลา เป็นครั้งแรก พร้อมด้วยทัพนักแสดงคับจอ อาทิ กอล์ฟ-พิชญะ แกงส้ม-ธนทัต ริท-เรืองฤทธิ์ ลิลลี่-ภัณฑิลา เจนิส-เจณิสตา ปุ๊-มนตรี หมู-ดิลก อั๋น-โอลิเวอร์ เจี๊ยบ-ปวีณา นุ่น-ดารัณ และนักแสดงรับเชิญพิเศษ แหม่ม-คัทลียา การันตีบทโทรทัศน์สุดเข้มข้น ดนุพล ฉายเหมือนวงศ์ และ ศิริลักษณ์ ศรีสุคนธ์ กำกับการแสดงโดย วรวิทย์ ขัตติยโยธินเหมือนเราเคยรักกัน เป็นเรื่องราวของ วิณณ์ (ณวัฒน์ กุลรัตนรักษ์) กับ เจนนรี (เอสเธอร์ สุปรีย์ลีลา) คู่รักที่โชคชะตาลิขิตให้ทั้งคู่ต้องพลัดพรากจากกัน ด้วยอุบัติเหตุทางรถยนต์ ทำให้วิณณ์เสียชีวิตทันที เจนนรีเสียใจมาก เธอจึงอธิษฐานขอพรต่อสิ่งศักดิ์สิทธิ์ให้ได้เจอกับวิณณ์อีกครั้ง แล้วคำอธิษฐานของเธอก็เป็นจริง เมื่อเจนนรีได้รับพรจาก ภูตน้ำ (คัทลียา แมคอินทอช) ให้ย้อนเวลากลับไปพบกับวิณณ์อีกครั้ง โดยมีข้อแม้ว่าเธอและเขาห้ามกลับมารักกัน มิเช่นนั้นเธอจะต้องสูญเสียเขาไปตลอดกาลเขาทั้งคู่จะสามารถฝ่าฟันอุปสรรคความรักครั้งนี้ไปได้หรือไม่? ห้ามพลาดชมเรื่องราวรักโรแมนติก เหมือนเราเคยรักกันทุกคืนวันพุธ-พฤหัสบดี เวลา 21.30 น. เริ่มตอนแรกคืนวันพุธที่ 19 กุมภาพันธ์นี้ ทางช่องวัน31.
ประเดิมด้วยละครรักโรแมนติกอบอุ่นหัวใจแห่งปี 2020 เหมือนเราเคยรักกัน ที่จะชวนแฟนๆ ดื่มด่ำไปกับเรื่องราวปาฏิหาริย์รักแท้ ที่โชคชะตาเล่นตลกให้เขาและเธอต้องพลัดพราก
เหมือนเราเคยรักกัน,ป้อง ณวัฒน์,เอสเธอร์ สุปรีย์ลีลา,แหม่ม คัทลียา,นิยาย,เหมือนเราเคยรักกัน เรื่องย่อ,ละครช่องวัน